তিনি দাবি করেন যে, এ সম্পাদনার উদ্দেশ্য- আমার কাজের ধরন, তিন বছর মন্ত্রীর দায়িত্ব পালনে সম্পাদিত কাজের ব্যাপ্তি, স্বার্থান্বেষী মহলের নামে-বেনামে চিঠি, কতিপয় পত্রিকার অসত্য রিপোর্ট এবং এসব ভিত্তিহীন রিপোর্টের প্রকোপ কতটুকু এ রিপোর্টগুলো যে অসত্য এবং এর ভিত্তিতে নেয়া বিশ্বব্যাংকের সিদ্ধান্ত যে ভুল তা দেশের জনগণকে জানানো। আশা করি, সম্পাদিত এ পুস্তিকা আমার কাজের উদ্যোগ, কাজের স্বচ্ছতা এবং কাজের জবাবদিহিতা বুঝতে পাঠককে সাহায্য করবে। আমি যে আমার দায়িত্বপালনে কখনো কোনো অন্যায় ও অবৈধ পথে হাঁটিনি- তারও পরিচয় আমার বক্তব্য ও পারিপার্শ্বিকতা থেকে পাওয়া যাবে। আমি জানি, চূড়ান্ত পর্যায়ে জনগণই সকল বিচারের মালিক। পদ্মা সেতু প্রকল্প নিয়ে উত্থাপিত অভিযোগের বিষয়ে ইতোমধ্যে কানাডার আদালতের মামলা ও কানাডা পুলিশের তদন্তে আমার প্রতি বিশ্বব্যাংক ও দেশীয় কতিপয় পত্রিকার অসত্য এবং অনুমাননির্ভর রিপোর্ট ও অভিযোগের কুয়াশা কাটতে শুরু করেছে। প্রবাদ আছে- This world is consists of men, women and herveys সমস্যা কাটিয়ে, সংকট উত্তরণের মাধ্যমে সত্যতা প্রতিষ্ঠা করাই মানুষের ধর্ম। মহান সৃষ্টিকর্তা আল্লাহ তায়ালা সবকিছু দেখছেন এবং জানেন। তিনি জানেন, আমি দায়িত্ব পালনে কোনো অন্যায় ও অবৈধ কাজ করিনি। তারপরও যেহেতু অভিযোগ উঠেছে, অসত্য তথ্য দিয়ে, অপপ্রচার করে জনগণকে বিভ্রান্ত করার অপচেষ্টা হয়েছে, সেহেতু দেশবাসীকে এ বিষয়ে সত্য জানানো প্রয়োজন। এ উপলব্ধি থেকে আমার এ লেখার অবতারণা। আমি পাঠক ও দেশবাসীকে এ বলে অঙ্গীকার করছি যে, পদ্মা সেতুসহ আমার বিরুদ্ধে উত্থাপিত অপরাপর অভিযোগের সাথে কোনোক্রমেই আমি সম্পৃক্ত নই। আমি নিরাপরাধ ও নির্দোষ। আমি একজন মুক্তিযোদ্ধা। আদর্শ, নীতি ও দেশপ্রেমে উদ্বুদ্ধ হয়ে দেশের উন্নয়নে কাজ করেছি। আমার সারা জীবন সততা, জবাবদিহিতা ও স্বচ্ছতার মাঝে আবর্তিত হয়েছে। আমি জীবনে কোনো অন্যায়, জ্ঞানত কোনো পাপ, কোনো দুর্নীতি ও কোনো অবৈধ কাজ করিনি, করতে পারি না। যাঁরা নানা অসত্য কথা বলেছেন, তারা না জেনে- না বুঝে, ভ্রান্ত ধারণা থেকে এসব কথা বলছেন, অভিযোগ করছেন। কারণ, এ পর্যন্ত যত ঘটনাকে কেন্দ্র করে, আমাকে জড়িয়ে অসত্য তথ্য প্রকাশ পেয়েছে, প্রকাশ করা হয়েছে, সময়ের আবর্তে তা সবই অসত্য প্রমাণিত হয়েছে। পদ্মা সেতুসহ আমার বির“দ্ধে উত্থাপিত সব অভিযোগ ভবিষ্যতেও অসত্য প্রমাণিত হবে- ইনশাল্লাহ।